GiliGold/VAD_KnessetCorpus huggingface dataset:
דוד אמסלם: ארז ירדני, בבקשה בקצרה.
<ארז ירדני: שלום, תודה.
<ארז ירדני: ארז ירדני.
<ארז ירדני: הגעתי בשם מועצה אזורית רמת נגב.
<ארז ירדני: את כל האיחודים הנדרשים כבר עשינו.
<ארז ירדני: כל מה שהיינו צריכים לעשות כדי למצות יתרונות לגודל ויתרון כלכלי ויתרון בכוח אדם וניהול, עשינו.
<ארז ירדני: אנחנו חברים במרכז המועצות האזוריות.
<ארז ירדני: אנחנו שם אוספים את הידע, שם יש את הייצוג.
<ארז ירדני: יש לנו ניסיון בלימוד משותף.
<ארז ירדני: לא צריך מעבר לזה.
<ארז ירדני: כל מה שמעבר לזה, אנחנו חברים במרכז לשלטון מקומי.
<ארז ירדני: יש לנו את החברה למשק וכלכלה, נותנת לנו את כל היתרונות שצריך בתכנון, בביצוע, במכרזים משותפים.
<ארז ירדני: זה קיים.
<ארז ירדני: יש לנו את אשכול הרשויות בנגב.
<ארז ירדני: לקחו מקבץ גדול של רשויות, לא לאחד איזה שתי רשויות ולא שניים וחצי קילומטרים.
<ארז ירדני: רמת נגב זה 4.3 מיליון דונם.
<ארז ירדני: לא יודע למה צריך לאחד.
<ארז ירדני: אנחנו לא רוצים להיות הרוב.
<ארז ירדני: כל מה שהיה צריך לעשות, נעשה עד היום מתוך הסכמה ושכל וניסיון, והוא טוב.
<ארז ירדני: כל היתרונות הכלכליים והארגוניים מוצו.
<ארז ירדני: כל מי שמוסיף מעבר לזה, גורע.
<ארז ירדני: השירות המוניציפלי דורש קשר אישי וניהול אישי, לתת שירותי רווחה וחינוך.
<ארז ירדני: ארנונה זה לא מע"מ.
<ארז ירדני: זה באמת דורש קשר אישי בין ראש הרשות לתושבים.
<ארז ירדני: כל הרעיון הזה של האיחוד, אנחנו גם רואים פה, לא שמענו על זה דוגמא טובה.
<ארז ירדני: לא ברור למה להמשיך ברעיון הזה אחרי כל הניסיון הנצבר.
<ארז ירדני: תודה, אדוני.
דוד אמסלם: תודה רבה לך, ארז.
דוד אמסלם: שלומי לנגר, בבקשה.
<שלומי לנגר: רונית למעשה נמצאת בסאגה של איחוד רשויות לפחות משנת 2003 וככל שהתוכנית הזו עולה, אנחנו נכנסים לסערה הזו, כאשר ב-2008 כבר הייתה החלטה שיהיה איחוד רשויות, כאשר קודמי בתפקיד הכריז קבל עם ועדה וקיבל את הגיבוי של משרד הפנים שללא איחוד אורנית תקרוס.
<שלומי לנגר: היום אנחנו ב-2017 והדברים מדברים בעד עצמם.
<שלומי לנגר: בנוסף לכל מה שנאמר פה על ידי חבריי, אני היום לא יודע לבוא ולומר, וזה מה שמעניין אותי ואני לא בטוח שזה מה שמעניין את משרד הפנים, האם לתושב בקצה זה יעשה טוב או לא יעשה טוב.
<שלומי לנגר: כאשר שואלים אותי תושבים שלי, אתה בעד או נגד?
<שלומי לנגר: אין לי תשובות.
<שלומי לנגר: אתה יודע למה אין לי תשובות?
<שלומי לנגר: כיוון שמשרד הפנים מקים ועדות גבולות, ועדות חקירה, לא מגדיר את היעד, לא נותן את הנתונים עצמם.
<שלומי לנגר: אמר פה היושב ראש חיים, משרד האוצר לא אומר שום דבר.
<שלומי לנגר: הרי ברור לחלוטין שהכול זה משחק של כסף ואותי מה שמעניין ועד שאני לא אקבל תשובה ברורה, אני גם לא אדע להילחם עד הסוף או לתמוך עד הסוף.
<שלומי לנגר: התושב בקצה בסופו של יום יקום עם חיוך על הפנים או שיחווה את מה שחוו האיחודים האחרים פה וקווי תקשורת יותר ארוכים וכסף שהיום הולך באופן אישי, יתפזר לשאר הרשויות.
<שלומי לנגר: אין תשובות לדברים האלה.
<שלומי לנגר: יחד עם זאת חשוב לבוא ולומר, וגם כאן יש לי אצבע מאשימה למשרד הפנים.
<שלומי לנגר: משרד הפנים לא מתנהג כמבוגר אחראי.
<שלומי לנגר: בסאגה שלנו, של איחוד רשויות, וכל הדוברים פה דיברו על סוגיה של חיסכון, של כסף וכו'.
<שלומי לנגר: משרד הפנים לפחות מאחורי הקלעים מדבר על נימוקים אחרים שאני לא יודע לאמוד אותם, להקים עיר בשומרון, מבחינה מדינית, מבחינה ציונית, מבחינה אידיאולוגית, יש בזה ממש?
<שלומי לנגר: אין בזה ממש?
<שלומי לנגר: אין לאף אחד מאיתנו יכולת להתמודד עם זה.
<שלומי לנגר: בשאר השומרון, באיחוד הזה של אורנית, אלקנה, שערי תקווה ועץ אפרים יש כבר עשרים וחמש שנים 3,000 דונם ששוכבים כאבן שאין לה הופכין.
<שלומי לנגר: 3,000 דונם שהרשויות שאמורות לקחת חלק בזה, אמורות היו כבר לפני עשרים וחמש שנים, עשרים שנים להתחיל לראות מקורות הכנסה.
<שלומי לנגר: במשרד הפנים אין מבוגר אחראי שיבוא ויוביל את המהלך הזה.
<שלומי לנגר: יש קושי היום לזמן דירקטוריון משותף לכל המצב הזה.
<שלומי לנגר: אני מבקש שלא יבינו שהפתרון זה איחוד רשויות.
<שלומי לנגר: הפתרון זה מבוגר אחראי.
<שלומי לנגר: הרגולטור, משרד הפנים שיבוא ויאמר את דברו בנושא הזה.
<שלומי לנגר: אני חושב שנכון יותר וההיסטוריה מוכיחה את זה, להכין עבודת מטה, כל איחוד בפני עצמו, לבוא ולומר את מה שיש למשרד הפנים, כמובן לקבל גיבוי של משרד האוצר ולאחר מכן לתת לנו להבין, כי היום כולנו מדברים מבחינה אמוציונאלית, מדברים בסיסמאות.
<שלומי לנגר: אגב, אנחנו כמו גם התושבים שלנו, אין לאף אחד מושג, זה טוב או לא טוב.
דוד אמסלם: דב קהת, בבקשה.
<דב קהת: טוב, למעשה כל עשור או שני עשורים עולה על השולחן נושא של איחוד רשויות מקומיות.
<דב קהת: יצא לי גם להיות מרכז ועדת שרים לאיחוד רשויות מקומיות שבוועדה הזאת היו יוסף בורג, שחל, גד יעקובי, אנשים מאוד רציניים.
<דב קהת: יצאו למחקר על ידי פרופסור דניאל אלעזר שחקר את כל האיחודים שנעשו בשנות ה-70 ותחילת ה-80 באירופה והמסקנה הייתה חד משמעית, זה כישלון.
<דב קהת: אין חסכון כספי.
<דב קהת: יש פגיעה מאוד חמורה בלוקאל פטריוטיות.
<דב קהת: לא כדאי.
<דב קהת: באו ואמרו השרים, תראו, זה לא לגמרי לא.
<דב קהת: אנחנו באים ואומרים, כאשר יש רצון משני הצדדים, בסדר, יש תועלת ברורה, בסדר, ויש כסף.
<דב קהת: למשל, כשצירפנו את נחלת לראשון, משרד הפנים נתן 25 מיליון שקל בשנות ה-80.
<דב קהת: תחשבו כמה כסף זה היום בשביל להשוות תשתיות.
<דב קהת: זאת אומרת, אם הדבר הזה לא מתומצת בצורה מאוד כבדה, אין לזה שום משמעות.
<דב קהת: זה באמת ברמה של מיליארדים.
<דב קהת: עכשיו תראו איזה פלא.
<דב קהת: בשנת 2002 מענק משרד הפנים היה 4.2 מיליארד שקל.
<דב קהת: בשנת 2003 באו חבר'ה קצת יותר מבוגרים ממך באוצר והתווכחו.
<דב קהת: אמרו, 4.2, 2.4, בואו ניתן 2.4.
<דב קהת: בא פורז ואמר 2.
<דב קהת: כולם גנבים, תורידו להם.
<דב קהת: אחר כך, בגדול, בעיתון הוא כתב, טעיתי, אחרי שנתיים, אבל הוא הרס את השלטון המקומי בצעד הזה בצורה מדהימה.
<דב קהת: אנחנו עד היום עוד לא ב-4.2.
<דב קהת: עד היום אנחנו לא ב-4.2.
<דב קהת: אגב, כמעט כל שנה האוצר מכניס בספר התקציב איחוד רשויות כאילו זה באמת נוסחת פלא, וזה לא.
<דב קהת: נוסחת הפלא היא אחרת לגמרי.
<דב קהת: אגב, באיחוד הזה שרוצים לעשות, צור יצחק עם כוכב יאיר, לא חוסכים אגורות.
<דב קהת: דרום השרון נטולת מענק.
<דב קהת: כוכב יאיר צור יגאל, נטולת מענק, אז מה חוסכים?
<דב קהת: לא חוסכים כלום.
<דב קהת: אגב, גם זו צורה לא נאותה לבוא ולהגיד, עכשיו לא מתאים לי אלקטורלית, אז אני עכשיו מעיף את צור יצחק.
<דב קהת: בואו תראו איך עושים את זה בצורה הוגנת.
<דב קהת: מועצה אזורית חוף כרמל, יש לה את עתלית, היא כבר לפני שנתיים התחילה עם תוכנית מתאר, התחילה בהכנת אזורי תעסוקה והיא תוציא אותה רק בעוד שש שנים כאשר זה יהיה בשל, זאת אומרת, אפשר לעשות את זה אחרת.
<דב קהת: לא צריך לחפש וכו'.
<דב קהת: הפתרון האמיתי זה שלושה: אחד, זה שיתופי פעולה אזוריים ובצורה נכונה, לא בתאגידים.
<דב קהת: אגב, אני התחלתי את העבודה לתאגידים - - -
דוד אמסלם: האשכולות, אתה מדבר?
<דב קהת: לא, לא, תאגידי מים וביוב.
<דב קהת: אני עשיתי את העבודה לאוצר וכולם.
<דב קהת: בסוף עשו בדיוק הפוך ממה שאני המלצתי.
<דב קהת: אם היו עושים מה שהמלצתי, היו מרימים מתחת לאדמה משהו בסדר גודל של 50 מיליארד שקל לטובת הרשויות המקומיות וזה חשוב לדעת.
<דב קהת: עכשיו אני בא ואני אומר, רבותיי, הבעיה זה חלוקת העוגה הלאומית.
<דב קהת: השלטון המקומי מקופח.
<דב קהת: היום אם אני מסתכל מול 2002, מענק האיזון היה צריך להיות 8 מיליארד.
<דב קהת: שם הבעיה, תבינו את זה.
<דב קהת: תודה.
דוד אמסלם: אני אעבור ברשותכם לחברי הכנסת.
דוד אמסלם: חברת הכנסת לאה פדידה, בבקשה.
לאה פדידה: שלום, תודה היושב ראש.
לאה פדידה: חבריי, ראשי הערים, הדבר הגדול ביותר שמפריע, שהתוכנית שהוגשה לא מסתכלת מזווית העין של שירות לתושב אלא מחיסכון לקופת המדינה.
לאה פדידה: מכאן בעצם התחלנו לא טוב כי איך אמר ראש עיריית בת ים?
לאה פדידה: אני רוצה לדעת אם אני בעד או נגד ומה שמעניין את ראשי הערים ואותנו כמחוקקים בבית הזה אמור להיות טובת האזרח והאזרחית, התושב והתושבת שגרים בעיר הזאת, וכדי שתוכנית תצליח או לא תצליח, היה צריך, ונגעת בזה כבוד היושב ראש, שישים משרד האוצר מסמך.
לאה פדידה: הרי מה קורה לנו בדרך לאיחוד הרשויות?
לאה פדידה: מי יישא בנטל של התרת כל החוזים עם נותני השירותים?
לאה פדידה: מי יישא בנטל של פיצויים, של פיטורין?
לאה פדידה: מי יישא בנטל של שירותים שאנחנו צריכים?
לאה פדידה: בא משרד הפנים ואומר שיהיה חיסכון במשרות.
לאה פדידה: מה נחסוך, ראש עיר ומנכ"ל?
לאה פדידה: הרי הרוב זה עובדי שירותים, סייעות, מזכירות, מנקים, אז את מה נחסוך, עוד ראש עיר?
לאה פדידה: אז בואו נחזור למנדט הבריטי, נציב על איזשהו מטרופולין ונגיד לראשי הערים, לא צריך.
לאה פדידה: אם באמת אכפת לנו ואנחנו הבית הזה שמחוקק חוקים, מי שצריך בסוף להתמודד מול האזרח והתושב והתושבת זה ראש העיר.
לאה פדידה: הוא יודע מתי קיצצו בחינוך ומה הוא צריך לענות לאימא שמתדפקת בדלת, ובמקום שאתם תהיו שותפים ויביאו שולחן עגול עם דיונים ויכול להיות שדין עיר כזאת לא כדין רשות אחרת, לא נעשה שולחן משותף, לא נעשה שולחן שבא ומקשיב ושומע את רחשי השטח וזה דבר מבחינתי שהוא גרוע.
לאה פדידה: איחוד יכול להיעשות בשני תנאים: אחד, הסכמה, שניים, שהוא מביא בשורה חדשה, שהוא מביא איזשהו מיזם כלכלי חדש, מיוחד, שאי אפשר היה ללא האיחוד.
לאה פדידה: הדבר השלישי, שזה רואה את טובת התושב.
לאה פדידה: ראינו מה קרה בדליה ובעוספיא.
לאה פדידה: יצא מחקר.
לאה פדידה: גביית הארנונה ירדה, החיסכון שהוועדה אמרה שיהיה, לא קרה.
לאה פדידה: החוסן הכלכלי החברתי לא קרה, אז האם אנחנו טומנים את הראש בחול או שאנחנו אמורים ללמוד מהניסיון וללמוד מהאנשים שיושבים כאן על השולחן, חלקם, ורבים טובים ואחרים נמצאים, ואמר את זה חיים בצורה מצוינת וממוקדת - אי אפשר לגזור גזירה ותסתדרו.
לאה פדידה: אתם רוצים שנצליח?
לאה פדידה: תנו לנו את הכלים.
לאה פדידה: בואו תסתכלו לבעיה בפנים, שימו אותה על השולחן.
לאה פדידה: בואו נכתוב את כל הנקודות האלה שעשינו.
לאה פדידה: צריך לזכור שבשנים הראשונות יש סיכון וצריך לשים חיסכון.
לאה פדידה: אני חושבת שהעניין של להעלות כל פעם איזה ישוב אחר ולדוג אותו, יאללה, עכשיו אותו נשים באיחוד רשויות או להעלות עוד פעם את אורנית או עוד פעם את זה, זאת לא הדרך.
לאה פדידה: בואו נשים אם איחוד רשויות כדאי לתושב, לא כדאי לתושב.
לאה פדידה: מה צריך כדי שזה יצליח?
לאה פדידה: אחרי שנקיים דיון כזה ונביא כלים, נחזור אל שולחן הדיונים, איזו רשות ואם בכלל.
לאה פדידה: אני מבקשת מכבוד היושב ראש לקחת את הדברים האלה ואם היה אפשר באמת לקיים שולחן עגול עם ראשי הרשויות, לראות באמת מה הצרכים, אני אודה לך מאוד.
לאה פדידה: תודה על ההקשבה.
דוד אמסלם: תודה, לאה.
טלב אבו עראר: ראשית, אני מברך את כל ראשי הרשויות שהגיעו לכאן.
טלב אבו עראר: חברי היקר ביבס, אתם כוח איפה שיכולים לשתק את המדינה.
טלב אבו עראר: לא צריכים להתחנן ולהתחנף לאף אחד.
טלב אבו עראר: הרי אם הכוונה כאן היא לעזור לקופת המדינה, אמרה גבירתי כאן, חברתי, שרווחת התושב, רווחת האזרח, רמת השירותים לאזרחים עדיפים על כל דבר אחר לפני קופת המדינה ואפילו גם אם המדינה באמת רוצה לשמור על הקופה שלה, הרי יש הרבה מקומות שמתבזבזים כספים שאין להם מקום שם.
טלב אבו עראר: במקום לתמוך ולתרום ולעודד ולחזק את הרשויות המוחלשות ביותר שהן בעיקר במגזר הערבי במיוחד בדרום.
טלב אבו עראר: הרי מניסיון העבר למדנו שכל האיחודים נכשלו ולא סיפקו פתרונות.
טלב אבו עראר: יצרו דווקא משברים, בעיות, בלגנים, סכסוכים ולכן זה גורם לאלימות.
טלב אבו עראר: חברים, אני חשבתי לנכון לקיים כמה דיונים, כמה ועדות כדי באמת לחזק את הרשויות החלשות במגזר הערבי בעיקר.
טלב אבו עראר: ביבס, אתה כאיש ליכוד מקורב לצלחת, קרוב לראש הממשלה, לממשלה הזו, הגיע הזמן שתשימו לב, תקציבו שם משאבים, תקציבים כדי באמת לפתח ולקדם את היישובים הערביים.
טלב אבו עראר: היישובים הערביים בנגב מאז שהוקמו עד היום לא פותחו.
טלב אבו עראר: היישוב ערערה בנגב, נפתחה שכונה אחת לפני כמה חודשים ועדיין כאילו לא מאוכלסת.
טלב אבו עראר: כל מגרש 200,000 שקל לאדם שאין לו גרוש.
טלב אבו עראר: ככה בכל היישובים.
טלב אבו עראר: ברהט, כדי לשמור כאילו על השם עיר נותנים בסדר ואני באמת מברך על כך, אבל מה עם שאר היישובים גם בנגב, גם במרכז, גם בגליל?
טלב אבו עראר: הגיע הזמן שבאמת המדינה או הממשלה או האוצר או משרד הפנים ישימו לב איפה שיש רשות חלשה.
טלב אבו עראר: הפתרון לא איחוד הרשויות.
טלב אבו עראר: דווקא איחוד הרשויות, אני חושב שלחשוב אפילו על רעיון כזה, הזוי מאוד, ודבר שני, שאסור לחשוב עליו ולכן אני נגד בצורה הכי מוחלטת, אם במגזר הערבי ואם במגזר היהודי.
טלב אבו עראר: אנחנו רוצים שלטון מקומי אחד, לא שניים כמו שאמרת, ולכן דווקא אנחנו כולם תומכים במרכז השלטון המקומי.
דוד אמסלם: תודה רבה לך, טלב.
<שימי אליאל: כבוד היושב ראש, אמרה חברת הכנסת, נציג התושבים.
<שימי אליאל: יש פה נציגה שבאה מהיישוב.
<שימי אליאל: בדם ליבה גם כן המאבק הזה, נגד האיחודים.
<שימי אליאל: תן לה דקה להביע עמדה.
<שימי אליאל: תשמע את הציבור.
דוד אמסלם: קודם כל אני מבין שאתה לא הציבור.
<שימי אליאל: אני הציבור.
דוד אמסלם: חשבתי עד עכשיו שאתה הציבור.
דוד אמסלם: היות והגברת הגיעה, אתה אומר, בדם ליבה הגיעה לכאן, אז בוודאי נשמע אותה.
דוד אמסלם: תגידי מה שנקרא "על דם ליבך" ואנחנו נתקדם.
<עפרה אש: קודם כל תודה רבה.
<עפרה אש: שמי עפרה אש, אני גרה בכוכב יאיר צור יגאל ואני מגדלת ארבע בנות במדינת ישראל.
<עפרה אש: אנחנו התושבים, ואני מייצגת פה לדעתי את כל התושבים, תורמים למדינה.
<עפרה אש: אנחנו עושים כל היום למען המדינה, אם זה בצבא, אם זה בשנות שירות.
דוד אמסלם: דרך אגב, לא חשבנו אחרת.
<עפרה אש: ולכן אני מאוד מתחברת למה שנאמר פה גם על ידך וגם על ידי כבוד ראש העיר, שצריך לשאול מה התושבים רוצים.
<עפרה אש: אי אפשר על חשבון שיקולים אלקטוראליים פוליטיים של גורמים אחרים לרכב על גב התושב והאזרח שהוא תורם ועושה ומשלם מיסים למדינה.
דוד אמסלם: מנכ"ל משרד הפנים, מרדכי כהן, בבקשה.
<מרדכי כהן: כמה נתונים שיסברו את האוזן.
<מרדכי כהן: ראשית, אני מסכים עם כל הדוברים שירשנו מציאות בלתי אפשרית אחרי המשבר של 2003-4 בעקבות אותו שר פנים, ונדרש למעלה מעשור כדי לשקם את השלטון המקומי.
<מרדכי כהן: אני לא חושב שיש מחלוקת על זה, גם לא על ידי אנשי האוצר, אבל מה קרה במהלך השנים האחרונות?
<מרדכי כהן: מענקי האיזון גדלו באופן משמעותי, נכון.
<מרדכי כהן: עדיין לא הגענו לאותם 4.2 אבל אנחנו מאוד קרובים לזה.
<מרדכי כהן: היום אנחנו קרובים ל-4 מיליארד שקל.
<מרדכי כהן: בנוסף, במאמצים משותפים של כל השחקנים שיושבים פה הובלנו מהלך שבו כולל השר הנוכחי שאת כל כובד משקלו היטה לטובת העניין, קרן לצמצום פערים בין רשויות מקומיות שתגיע בשיא שלה לחצי מיליארד שקלים.
<מרדכי כהן: קידמנו החלטות ממשלה יחד עם ראשי הרשויות שיושבים פה, שלוש החלטות ממשלה מאוד כבדות, 922 – ערבים, דרוזים ובדואים.
<מרדכי כהן: בסך הכול תקציב ישירות לרשויות המקומיות, קרוב ל-2 מיליארד שקל.
<מרדכי כהן: אין לזה אח ורע מכיוון שכל משרדי הממשלה האחרים, דודי, זה או הסתות או מבנה של אחוזים.
<מרדכי כהן: במקרה של הרשויות המקומיות תקציב תוספתי הן לפיתוח והן תקציב לשוטף.
<מרדכי כהן: אין לזה אח ורע בשנים האחרונות.
<מרדכי כהן: אלה מהלכים שנעשו על ידי מועצות אזוריות, פורום 15, מרכז שלטון מקומי, ראשי רשויות ערביות, אוצר, פנים.
<מרדכי כהן: זה רק כדי שנבין באיזה עולם אנחנו נמצאים בשנים האחרונות ועל זה אין מחלוקת, על ההישגים האלה.
<מרדכי כהן: יחד, אחרי ויכוחים נוקבים וקשים הגענו למודל המוסכם לאשכולות, שיתופי פעולה בין רשויות מקומיות.
<מרדכי כהן: לא משרד הפנים לבד.
<מרדכי כהן: כולכם יודעים באיזו מציאות אנחנו נמצאים.
<מרדכי כהן: חמישה אשכולות, יצאנו לקול קורא.
<מרדכי כהן: אדוני היושב ראש, תשעה אזורים בארץ מעוניינים להקים אשכולות.
<מרדכי כהן: זה אומר שכשנעשה את זה, מחצית מהרשויות המקומיות בישראל יהיו מאושכלות.
<מרדכי כהן: לא מהלך שיזמנו אותו לבד.
<מרדכי כהן: כולם היו שותפים למהלך הזה.
<מרדכי כהן: איפה אנחנו נמצאים ביחס לדיון היום?
<מרדכי כהן: ברשותכם, אני רוצה להיות מדויק.
<מרדכי כהן: אנחנו בכלל לא עוסקים באיחוד רשויות כי פה השר קיבל החלטה וכולם יודעים אותה.
<מרדכי כהן: בתקופה הנוכחית עד לבחירות הקרובות של הרשויות המקומיות אין דיון בכלל באיחודי רשויות.
<מרדכי כהן: עד שלא תושלם עבודת מטה מקיפה שתכלול את כל ההיבטים שנאמרו פה - - -
דוד אמסלם: תדגיש את זה, מרדכי.
<מרדכי כהן: תיכף תשמע את ה"אבל".
<מרדכי כהן: השר הנוכחי קבע מדיניות והיא פורצת דרך, היא לא הייתה קיימת עד היום, היו ועדות אד הוק שסבלו מכוח המחלות שהוצגו פה: הסתכלות פוליטית, נקודתית, ללא ניתוח מקיף.
<מרדכי כהן: אף שר לא העז ללכת על המהלך הגדול הזה, למעט גדעון סער בזמנו, שהחליט לעשות פיילוט באזור הדרום ועל הפיילוט הזה הפקנו לקחים ויצאנו למהלך הגדול של ועדות גיאוגרפיות.
<מרדכי כהן: לא עוד ועדות קטנות, לא מוטות כף אלא רפורמה כוללת.
<מרדכי כהן: חילקנו את ישראל לאזורים, ששה אזורים שבהם הקמנו ועדות גיאוגרפיות קבועות עם מתכננים, כלכלנים, אנשי שלטון מקומי.
<מרדכי כהן: בפעם הראשונה הוקם גוף מקצועי נטול פניות שיסתכל לטווח הארוך ויתכנן את מפת השלטון המקומי, ימליץ המלצות לשר ואז השר יקבע את ההחלטות שלו בשום שכל, מתוך ראיה מאוד רחבה.
<מרדכי כהן: זה לא היה עד היום וזה מהלך שנעשה, דודי, בשותפות של כולם.
<מרדכי כהן: זה לא איזה מחטף של שר פנים שהתעורר בבוקר.
<מרדכי כהן: דיונים מעמיקים, עבודות מטה, שלטון מקומי, אוצר, פנים, היסטוריה, ניתוח של כל מה שהיה בעבר, חולשות, כשלים שהיו בעבר עד שהובלנו את המהלך המאוד גדול הזה.
<מרדכי כהן: מה עומד לפתחנו?
<מרדכי כהן: בכלל לא דיון על איחוד רשויות.
<מרדכי כהן: אין דיון על איחוד רשויות, כי קבע שר הפנים שזה לא העת לעסוק בנושא הזה אלא רק לאחר הבחירות ברשויות המקומיות עד שתושלם עבודת מטה מקיפה כפי שכולם אמרו, למעט, וזה הדיון היום, למעט אם מתקיימים התנאים הבאים: אם בתקופת הזמן הנוכחית במקבץ מסוים ראשי רשויות יגיעו להסכמה או שהמקרה הוא כל כך קיצוני וזועק לשמיים או שיש יתרון מובהק ואם מתקיימים תנאים כאלה שישנם המשאבים המתאימים, אם מהלך כזה לא יקרה, יווצר נזק מאוד משמעותי לאינטרס הציבורי.
<מרדכי כהן: כל כך הרבה סייגים קבע שר הפנים לדיון בתקופה הזאת על איחוד רשויות.
<מרדכי כהן: עכשיו על מה אנחנו מדברים?
<מרדכי כהן: על שני מקבצים בלבד, מקבץ אחד שהוא כוכב יאיר, צור יצחק, צור יגאל ושטח שלא הוזכר פה, שהוא לא ביוזמת משרד הפנים ולא ביוזמת משרד האוצר.
<מרדכי כהן: משרד השיכון כמשרד מקצועי בא והניח ואמר, חברים, אמנם היו ועדות בעבר.
<מרדכי כהן: פנה למשרד הפנים ואמר להם, שימו לב, אנחנו מתכננים על תא שטח, לא משנה, הוא נקרא אבוקדו, זה לא משנה עכשיו, עוד אלפי יחידות דיור פוטנציאליות.
<מרדכי כהן: משרד הפנים בא, הסתכל על כל הנתונים ואמר את הדבר הבא, יש לנו מרקם עירוני בתוך מועצה אזורית, סוג של ישוב עירוני בתוך מועצה אזורית צור יצחק, יש פוטנציאל שלא משרד הפנים אומר את זה, משרד השיכון אומר, למרקם עירוני נוסף באותו תא שטח, של אלפי יחידות דיור.
<מרדכי כהן: יש כוכב יאיר ויש צור יצחק.
<מרדכי כהן: האם יש מקום לדון, לשקול?
<מרדכי כהן: פנינו אנחנו ביוזמנו, יעיד יוצר ממשרד האוצר.
<מרדכי כהן: לפני שאנחנו מתקדמים עם הרפתקה מהסוג הזה, האם יהיו המשאבים המתאימים להתמודד עם אתגר סבוך כזה?
<מרדכי כהן: ואני אומר את זה פה בנוכחות כולם.
<מרדכי כהן: אם לא יהיו המשאבים המתאימים, לא תהיה התקדמות ואין שום בעיה להנחות מנהלית ועדה כזו להיצמד למדיניות השר.
<מרדכי כהן: המקבץ השני זה המקבץ שהוא ביו"ש, שזה אלקנה, אורנית, עץ אפרים ושערי תקווה.
<מרדכי כהן: צודק אסף ידידי שביו"ש שר הפנים לא מתחיל ומסיים את התהליך.
<מרדכי כהן: יש פה עוד שחקן שהוא הריבון, שזה אלוף הפיקוד.
<מרדכי כהן: הוא צודק.
<מרדכי כהן: זה מאוד מדויק.
<מרדכי כהן: גם במקבץ הזה, מכיוון שהיו ראשי רשויות מתוך המקבץ הזה שלא התנגדו אבל גם לא תמכו, צודק אורנית, ואמר, אם יהיו לנו את כל הנתונים המתאימים, יכול להיות שאנחנו נקבל החלטה בעד, נגד, והכול שאלה של כמה זה משרת את התושבים שלנו.
<מרדכי כהן: מה שמשרד הפנים עשה זה דבר מאוד פשוט, לקח את המקבץ הזה והתחיל באותה עבודה, לא גוגל ולא סיפורי סבתא ולא זלזול.
<מרדכי כהן: אני לא מכיר את משרד הפנים משנים קודמות ביחס למה שקורה היום, להקמת הוועדות, לצוותים המקצועיים, לעבודות המטה המאוד מעמיקות שנעשות היום במשרד הפנים ואמר, אם תהיה בשלות, אם יהיו משאבים מתאימים מהאוצר, אם זה ישרת את התושב, אם תהיה הסכמה, כל כך הרבה סייגים, יש מקום לחרוג ממדיניות השר עוד לפני הבחירות.
<מרדכי כהן: עכשיו אני רוצה לחדש לכם.
<מרדכי כהן: יושב פה אריאל יוצר, הסגן ממשרד האוצר וגם הוא נמצא עם אותם סימני שאלה.
<מרדכי כהן: אם מחר בכלל יהיו משאבים כאלה, יהיה לנו מודל, אז יהיה לנו מה לדון.
<מרדכי כהן: אנחנו לא נמצאים שם.
<מרדכי כהן: יש רק שני מקבצים בלבד בכל הוועדות האחרות, לכן כל הדיון הזה מיותר.
<מרדכי כהן: לא דנים באיחודי רשויות.
<מרדכי כהן: כל זה ידחה על פי מדיניות השר רק לאחר הבחירות.
<מרדכי כהן: אני רוצה לומר עוד שני דברים קצרים ולהחזיר את רשות הדיבור ליושב ראש.
<מרדכי כהן: מדברים על זה שבאותן שנים זה נעשה ללא עבודת מטה, אז אני אקשה על חבריי ראשי הרשויות.
<מרדכי כהן: ההיפך הוא הנכון.
<מרדכי כהן: ב-2003 משרד האוצר עשה עבודת מטה מאוד מקיפה, ספר כזה, לכן השאלה היא לא אם יש עבודת מטה או אין עבודת מטה.
<מרדכי כהן: הסיבה שאנחנו נמצאים עם 257 רשויות מקומיות בישראל שקרוב ל-90 ראשויות פחות מ-10,000 תושבים, אני אומר את זה פופולרי, לא פופולרי, כל אחד ייקח את זה לעצמו.
<מרדכי כהן: אין מקום במדינת ישראל ל-257 ראשי רשויות, ודאי ש-90 מהן פחות עם מ-10,000 תושבים.
<מרדכי כהן: דנמרק עשתה רפורמה כזאת, אוסטריה, גרמניה.
<חיים ביבס: כשיהיו לך את המשאבים של דנמרק, אוסטריה וגרמניה, אני אעשה רשות אחת ותביא לי רק 2 מיליארד שקל.
<מרדכי כהן: מסכים איתך, חיים.
<מרדכי כהן: כדי להוביל מהלך כזה צריך באמת השלמה של עבודת מטה, צריך משאבים, צריך שיהיה יתרון לתושב בקצה.
<מרדכי כהן: אנחנו לא שם.
<מרדכי כהן: מדברים על שני מקבצים בלבד.
דוד אמסלם: מרדכי, תן לי רק שנייה שאלה.
דוד אמסלם: אתה עברת, אני כבר תקוע עוד אחורה.
דוד אמסלם: אתה בעצם פתחת ואמרת שהמדיניות של השר בעת הזו היא לא לעשות.
דוד אמסלם: אנחנו שנה לפני הבחירות, בוודאי ובוודאי אנחנו לא מדברים כרגע על הנושא של איחוד רשויות.
דוד אמסלם: למה שני המקבצים האלה הם חשובים עכשיו?
דוד אמסלם: לא הסברת לי למה.
דוד אמסלם: למה שני אלה שונים מאחרים?
<מרדכי כהן: אני אסביר שוב.
<שימי אליאל: ולמה במנדט יש מעמד עצמאי לצור יצחק אם בכלל זה לא בשיח?
<מרדכי כהן: במקבץ של כוכב יאיר צור יגאל, הסברתי.
<מרדכי כהן: משרד נוסף, משרד השיכון טוען שבשנים הקרובות ולא בעוד עשור כמו שטוען ראש הרשות כוכב יאיר, משרד השיכון מתכנן עוד מקבץ עירוני דומה לצור יצחק.
<מרדכי כהן: זו אחריות של משרד הפנים להסתכל ולומר, יש לנו צור יצחק שזה מרקם עירוני בתוך מועצה אזורית.
דוד אמסלם: מתי הוא מתכנן את זה?
<שימי אליאל: עוד לא התחילו.
דוד אמסלם: שימי, אל תפריע לי.
דוד אמסלם: זה יהיה בשנה הקרובה?
<מרדכי כהן: משרד השיכון החל בתכנון של אותו מקבץ חדש.
<מרדכי כהן: ליד זה קיים כבר צור יצחק בתוך מועצה אזורית שאין בינו לבין המועצה האזורית שום קשר.
<מרדכי כהן: זה ישוב עירוני בתוך מועצה אזורית כפרית.
דוד אמסלם: אין בעיה, מכיר את הנושא.
דוד אמסלם: ישבנו גם על זה עם ראש המועצה.
<מרדכי כהן: יפה.
<מרדכי כהן: משרד הפנים בא ואמר, יש פה מקבץ שיש עניין לבוא ולבחון אותו לאור שני הנתונים האלה.
דוד אמסלם: לא שואל כרגע האם זה נכון.
דוד אמסלם: עוד שנה יש לנו בחירות.
<אסף מינצר: למה עוד שנה?
<אסף מינצר: עוד שבעה חודשים יש בחירות.
דוד אמסלם: אסף, גם אם אני טועה, עזבו.
דוד אמסלם: במקום שנה, שמונה חודשים.
<מרדכי כהן: יש בישראל, אדוני היושב ראש, מספר מועצות אזוריות שסובלות מאותה בעיה, שבתוכן יש ישובים עירוניים גדולים.
<מרדכי כהן: הזכירו את זה קודם: עתלית וחוף כרמל, צור הדסה במטה יהודה.
<מרדכי כהן: דווקא שר הפנים הנוכחי אמר, אני לא רוצה לעשות דברים באופן חד צדדי.
<מרדכי כהן: הקים ועדה, זימן את ריטוב וחבריו, הקים צוות.
דוד אמסלם: מרדכי, תענה לשאלה שלי.
<מרדכי כהן: זאת התשובה לשאלה שלך.
<מרדכי כהן: יש לנו שתי אפשרויות בשלב הזה שאנחנו נמצאים בו, לתקוף את הבעיה או לעצום עיניים ולהגיד, יש לנו ישובים גדולים במועצות אזוריות ללא פתרון.
דוד אמסלם: אולי אני לא הסברתי טוב.
דוד אמסלם: אני הרי ישבתי איתך לגבי הנושא הזה של המועצה של דרום השרון.
דוד אמסלם: אני מודע לזה שבמרחב הכפרי מתפתחת סוג של עיירה שהיא לא כל כך מתאימה.
דוד אמסלם: אמרת, צור הדסה, עכשיו דיברנו על עתלית, צור יגאל וכו'.
דוד אמסלם: זו סוגיה שבאמת אנחנו צריכים לתת עליה את הדעת.
דוד אמסלם: דרך אגב, הן כבר קיימות הרבה מאוד שנים.
דוד אמסלם: לגבי מקבץ אחר שאמרת, כוכב יאיר צור יגאל וכו', אמרת, משרד השיכון, יש לו תכנון לעוד מקבץ.
דוד אמסלם: אני אומר, המקבץ הזה, במקרה הטוב יתחילו לבוא עם הבאגרים עוד שלוש שנים.
דוד אמסלם: שאלתי את השאלה הבאה, למה שנה לפני הבחירות אנחנו אמורים לקבל הכרעה עכשיו?
דוד אמסלם: הרי זו מציאות שאנחנו מכירים אותה כבר מזמן.
דוד אמסלם: לא השתנה שם שום דבר.
דוד אמסלם: גם המקבץ של משרד השיכון זה מה שנקרא, עוד חזון למועד.
דוד אמסלם: למה עכשיו אנחנו צריכים לדבר על זה, שנה לפני הבחירות?
דוד אמסלם: אני אגיד לך מה מטריד אותי.
דוד אמסלם: ראש המועצה, לא משנה, מכוכב יאיר וצור יגאל וצור יצחק, כל אחד שם, יש לו את היישוב שלו.
דוד אמסלם: מה הוא אמור לעשות עכשיו?
דוד אמסלם: עוד מעט הוא נכנס לשנת בחירות.
דוד אמסלם: מה הוא אמור להגיד לתושבים שלו?
<מרדכי כהן: דודי, אני הולך איתך.
<מרדכי כהן: במקבץ הזה יש ראש רשות אחת שמבחינתו ההוצאה של צור יצחק היא דרמטית.
<מרדכי כהן: אתה שמעת אותו בדיוק כמוני.
דוד אמסלם: נניח שבא בנג'ו ואומר, תשמעו רבותיי, יש לי איזה ישוב מתפתח אצלי וזה לא באופי של ההתנהלות שלי.
דוד אמסלם: אני לא יודע איך לנהל אותו.
דוד אמסלם: אני שואל את עצמי למה עכשיו?
דוד אמסלם: עוד שנה יש בחירות.
דוד אמסלם: למה זה רלוונטי עכשיו?
<מרדכי כהן: דודי, אני רוצה להקל עליך ואני אמרתי את זה קודם.
<מרדכי כהן: יושב פה נציג האוצר.
<מרדכי כהן: אם משרד האוצר יבוא ויאמר דבר מאוד פשוט, בתנאים שנוצרו עכשיו סמוך לבחירות, טרם הושלמה עבודת המטה, כל מה שנאמר פה עכשיו, לא יועמדו המשאבים המתאימים להתמודד עם האתגר הזה של מרקם עירוני בתוך מועצה אזורית, זה לא הזמן לעסוק בזה, אין שום דבר דרמטי - - -
דוד אמסלם: מרדכי, התשובה שלך, אני חייב לעצור אותה.
דוד אמסלם: זאת לא שאלה אוצרית.
דוד אמסלם: יש מי שמוביל ויש מי שבעצם משתלב בגלל שיש לזה נגזרות לגביו.
דוד אמסלם: זאת שאלה של משרד הפנים פר אקסלנס.
דוד אמסלם: גם הוא אומר לך, אני עכשיו מביא 20 מיליון שקל.
דוד אמסלם: יש עוד שנה בחירות.
דוד אמסלם: למה אתה חושב שזה נכון עכשיו לקבל החלטה?
דוד אמסלם: יכול להיות שהתושבים שלו לא רוצים.
דוד אמסלם: יכול להיות שבעקבות זה, דרך אגב, הוא לא יבחר גם.
דוד אמסלם: הרי לכאורה אתה עכשיו מתערב לו בדבר דרמטי.
דוד אמסלם: זו לא איזו בעיה קטנה.
דוד אמסלם: יכול להיות שאתה מעלים אותו בכלל והוא לא קיים.
דוד אמסלם: זה שווה דיון.
<מרדכי כהן: אבל אתה מתאר את זה עכשיו כאילו התקבלה החלטה.
<מרדכי כהן: הוועדה דנה.
<קריאה: הוועדה לא דנה.
דוד אמסלם: רבותיי, לא להסיט אותי.
דוד אמסלם: מהרגע הזה אתם לא עוזרים לי בדיון.
דוד אמסלם: תאמינו לי, אני את האינפורמציה כבר מכיר.
דוד אמסלם: אני באתי מוכן לדיון הזה.
דוד אמסלם: יש גם ישיבות שאני עשיתי ואתם לא מודעים אליהן, לכן אני שואל את מרדכי ברמה העקרונית.
דוד אמסלם: מרדכי פתח ואמר דבר שאני אהבתי.
דוד אמסלם: הוא אמר, רבותיי, שר הפנים החליט שבשנה הזאת לא יהיה, למה?
דוד אמסלם: בגלל שהוא מבין את מה שאני מבין, שאתה החרגת שני מקומות.
דוד אמסלם: לא הצלחתי להבין למה הם מוחרגים.
<מרדכי כהן: יש לנו שני מקבצים: אחד, מכיוון שצור יצחק זה לא משהו שולי בתוך המועצה דרום השרון, והדבר השני, שמשרד נוסף מדבר על הקמה של עוד מקבץ דומה לצור יצחק.